Vinstervatna

Vinstervatna er en fellesbetegnelse på en rekke innsjøer i Nord-Fron, Sør-Fron og Øystre Slidre kommuner i Innlandet. I 1955 ble innsjøene regulert ved kraftutbyggingen av elva Vinstra, og det ble dannet et reguleringsmagasin som også kalles Sandvatnet/Kaldfjorden/Øyvatnet, etter de største av innsjøene.

Vinstervatna omfatter de tidligere separate innsjøene Øyvatnet, Kaldfjorden, Innbuvatnet, Buvatnet, Røya, Nordre Sandvatn og Søndre Sandvatn. Før reguleringen lå innsjøene på mellom  og  meter over havet, og dekket et areal på . Oppdemmingen medførte at vannstanden økte med 2,9 meter for Sandvatna og 5,0 meter for både Kaldfjorden og Øyvatnet. Kaldfjorden og Øyvatnet ble i tillegg senket med henholdsvis 0,4 og 0,5 meter. Vinstervatna er relativt grunne, med bare mindre områder dypere enn 10 meter.

De delene av Vinstervatna som ligger i Nord-Fron og Sør-Fron kommuner tilhører Espedalen Bygdealmenning, mens de delene som ligger i Øystre Slidre kommune er privat eid.

 Se også 
 Liste over innsjøer i Oppland

 Referanser 

Kategori:Innsjøer i Nord-Fron
Kategori:Innsjøer i Sør-Fron
Kategori:Innsjøer i Øystre Slidre
Kategori:Reservoarer i Innlandet
Kategori:Vinstravassdraget
Kategori:Artikler som trenger bilde (Innlandet)